b'\n_START_ARTICLE_\nPerreyiinae\n_START_SECTION_\nUtseende\n_START_PARAGRAPH_\nMiddelsstore, gjerne svarte eller r\xc3\xb8dlige plantevepser. Antennene er forholdsvis lange, ikke klubbeformede, gjerne kamtannede hos hannene. Hodet er kort og bredt med en markert "hals", og tre tydelige (ofte r\xc3\xb8de) punkt\xc3\xb8yne i pannen. Vingene er gjerne r\xc3\xb8ykfargede med et tydelig, men ikke spesielt kraftig, \xc3\xa5renett.\n_START_SECTION_\nLevevis\n_START_PARAGRAPH_\nFamilien kan ha larver p\xc3\xa5 mange ulike planter, i motsetning til flere andre undergrupper av Pergidae er de ikke knyttet til myrtefamilien. Et p\xc3\xa5fallende trekk er at noen arter har larver p\xc3\xa5 gress, dette er ellers noks\xc3\xa5 uvanlig hos plantevepser.\n_START_SECTION_\nUtbredelse\n_START_PARAGRAPH_\nUnderfamilien er i hovedsak utbredt i Mellom- og S\xc3\xb8r-Amerika, men slekten Cladomacra lever i Indonesia og p\xc3\xa5 Ny-Guinea.'